text: Jákup Pauli Joensen greiddi frá, hvussu tann rættiliga nýggi stovnurin, Umhvørvisstovan, er samansettur og hvussu ábyrgdarøkini hjá stovninum verða røkt. Politikarar og embætisfólk fingu eina stutta frágreiðing um uppgávurnar Umhvørvisstovan hevur, men serligur dentur var lagdur á teir møguleikar sum liggja í nýggja stovninum.
text: #000001
text: Framtíðin Umhvørvistrupulleikar eru á dagsskrá um allan heim og tað eru teir eisini hjá Umhvørvisstovuni. Uppgávan innan veðurlags- og konventiónsøkið er eftir øllum sólarmerkjum ein risastór uppgáva, sum stovnurin fegin vil taka á seg. Samstundis standa aðrar týdningarmiklar uppgávur eisini fyri framman hjá Umhvørvisstovuni. Jákup Pauli Joensen greiddi frá, at neyðugt er við hægri játtan til veðurlagsøkið, men eisini til hinar raðfestu uppgávurnar í framtíðar ætlanini hjá Umhvørvisstovuni: • Umhvørviseftiransing og náttúrugransking • Lendisplanlegging og savnan av býarskipanum • Tilbúning av frílendum og tjóðgarðum • Kemikaliulóggáva / REACH • Náttúrukortlegging og náttúrufyrisiting
text: #000003